[{"text_idx": "#000002", "text": "Azken asteetan torturaren biktimek behar duten aitortzaren inguruan irekitako eztabaidari buruzko azterketa egin nahi du Foro Sozial Iraunkorrak."}, {"text_idx": "#000004", "text": "Auzi honen konponbidearen beharra agerian utzi dute azken egunotako hainbat gertakarik: CIAren txostena eta Pili Zabalaren salaketa; Europako Auzitegiaren epaia; torturatutako pertsonen eta elkarteen salaketak; gizarte zibileko ekimenak; torturari buruzko elkarrizketaren audioak; \u201cNon dago Mikel\u201d dokumentalak izan duen inpaktua eta honen harira egin diren keinu politikoak, adibidez, Espainiako Gobernuko lehendakariordearen presentzia Madrilgo estreinaldian eta beste adierazpen politiko batzuk."}, {"text_idx": "#000008", "text": "Foro Sozial Iraunkorrak nabarmendu nahi du eztabaida honek agerian jarri duen ondoriorik garrantzitsuena dela biktima guztiek egia, justizia eta erreparaziorako duten eskubidearen inguruan adostasun instituzional eta politikoa dagoela Nafarroan eta Euskal Autonomia Erkidegoan."}, {"text_idx": "#000012", "text": "Era berean, torturaren biktimen babesgabetasuna areagotzen duten jarrerak eta adierazpenak daude oraindik."}, {"text_idx": "#000015", "text": "Foro Sozial Iraunkorrak ulertzen du biktima guztientzako, baita torturaren biktimentzako ere, egia eta justizia lortzeko, konponbidea ezin dela mendekuan oinarritu. Gai honetarako, eta indarkeria-zikloaren ondorioen konponbidearekin zerikusia duen beste edozein gaitarako, konponbidea justizia bilatzean datza, baina inoiz ez justizia punitiboa, mendekua edo errepresalia."}]